Hemserekîya Konseya Rayberdişî ya KCKyî derheqê qirkerdişanê 12ê adare de eşkerayîyêka nuştekîye daye û nê pare kerdî:
''12ê adare hetê tarîxê Kurdîstanî û Tirkîya ra roja zext, zulim û qirkerdişan a. 12ê adar a 1971î de derbeya faşîste ya leşkerîye qewimîyaye û şarê Kurdîstan û Tirkîya kewt binê zextê giranî.  Sere de Mahîr Çayan û Îbrahîm Kaypakkaya bi desan şorişgêrî ameyî qetilerdene. Reyna  Denîz Gezmîş, Huseyîn Înan û Yusuf Aslan ameyî daliqnayene. 12ê adar a 2004î de zî dewleta Sûrîye Qamişlo de bi desan kurdî qetil kerdî. Serewedartişê vera nê hêrişî de bi desan kesî ameyî qetilekerdene. 12ê adar a 1995î de taxanê  Gazî, Umraniye û 1ê Mayise de şorişgêr û elewîyan rê hêriş ame kerdene û bi desan kesî ameyî qetilkerdene. 16ê adar a 1978î de faşîstan Îstanbul de 7 ciwanê şorişgêrî qetil kerdî. 16ê adar a 1988î de Qirkerdişê Helepçe yo ke qirkerdişê Kurdîstanî yo tewr giran o ame kerdene û 5 hezarî zêdêr kurdî bi jehrî ameyî qetilerdene. Heme kesê ke nê hêrişan de ameyî qetilekerdene ma bi hurmet yad kenê û soz danê ke ma do waştişanê înan bîyarê ca.
Bi cûntaya faşîste ya leşkerî ya 12ê adare  ame waştene ke vernîya têgêrayîşê ma bêro girewtene. Bi Qirkerdişê Gazî zî ame waştene ke elewîyî û hêzê şorişgêr û demokratîkî yê Tirkîya têkoşînê ma ra berê dûrîfînayene. Vera kurdan her ca de çeke zaf rehet yena şuxulnayene. Nînan ra yew zî  Qirkerdişê Qamişloyî yo. Rojawan vera nê qirkerdişî wirişt payan ser. Kurdan bi çalakîyan karekterê xo yê şorişgêr ramojna. Tesîrê naye Şorişê Rojawanî de zî esto. Îqtîdarê BAASî yê Sadam Huseyîn pîya bi hêzê ke o wext peyê paştîya ci de bî Qirkerdişê Helepçe kerd. Hêzê qetilkarî û paştgêrê înan Kurdîstan, Tirkîya û Rojhelata Mîyanênî de semedê eciqnayîşê têkoşînê azadîye û demokrasîye çend qirkerdişan kenê wa bikerê êyê ke nê qirkerdişan de ameyî qetilkerdene do têkoşînê ma yê azadîye û demokrasîyî de biciwîyê û peynîya qetilkerdoxanê xo bîyarê.''
